Turk aktyori Kivanch Tatlitug‘ ilk marta ota bo‘ldi

Kivanch Tatlitug‘ — zamonaviy turk kinosining eng mashhur aktyorlaridan biri. Uning iste’dodi ko‘plab muxlislarga tanish. Shuningdek, aktyor namunali oila a’zosi sifatida ham tanilgan, deb yozadi “RusTurkey.com”.

Aktyor Kivanch Tatlitug‘ va dizayner Bashak Dizer juftligi Turkiyada eng namunali oilalardan biri hisoblanadi. Ammo juftlikning bir necha yildan buyon farzand kutayotgani ularning baxtiga biroz soya solayotgan edi. Yangiliklarga ko‘ra, 44 yoshli Bashak 2022-yil 15-aprel kuni sog‘lom o‘g‘ilni dunyoga keltirdi.
Ma’lum bo‘lishicha, chaqaloq mashhur otasining o‘zginasi bo‘lib, uni ko‘rgan Tatlitug‘ quvonchdan ko‘z yoshlarini tiya olmagan. Juftlik farzandiga Kurt Efe deya ism qo‘ygan.
Shuningdek, tez orada Bashak va chaqaloq tug‘uruqxonadan chiqqach, Kivanch birinchi farzandining tug‘ilishi sharafiga yaqin do‘stlari uchun ziyofat uyushtirishga va’da bergan.